《有题》
明代·朱浙

壶山南来兰水东，水杉河柳相茏葱。中间两族分周姓，山川结秀生诸公。

东族夔夔翠渠叟，清德斯世参天功。西族巍巍双竹翁，鸿名刻鼎垂无穷。

缤纷台省难指屈，锦衣象简青云骢。瑶环瑜珥皆万镒，治之不敢求良工。

珠湖吴子真国手，礼罗非我求童蒙。已见三冬立尺雪，霫霫次第薰春风。

彬彬文字成杼轴，撝谦抑损各相崇。我沗西周傍倚玉，早与吾友同磨攻。

义方师道两堪赋，绵才惭愧笔如虹。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。